**Պիլոտային սերիա** կամ **պիլոտ**, հեռուստասերիալի կամ սցենարով ծրագրի փորձնական սերիա, որը նկարահանվում է արտադրական ստուդիայի կողմից՝ ցուցադրումը հետագա եթերի համար հեռուստատեսային ցանցին վաճառելու համար։ Պիլոտը նկարահանվում է նախագծի քննադատական և առևտրային պոտենցիալը ստուգելու համար և հիմնականում ստուգվում է ֆոկուս խմբերի վրա։ Եթե ալիքը եթերի համար պիլոտ չի պատվիրում, դրանց մեծամասնությունը այդպես էլ չեն թողարկվում հեռուստադիտողների համար։ Ըստ վիճակագրության, բոլոր նկարահանվող պիլոտների միայն քառորդ մասն է ի վերջո սերիալ դառնում։

Պիլոտ եթերաշրջան
----------------

Ամերիկյան հեռարձակման հեռուստատեսությունում պիլոտային սեզոնը սկսվում է ամռանը, երբ հիմնական ցանցերը ստանում են մոտ 500 սցենար «Ելույթ վերելակի համար» տեսակով նոր շոուների համար։ Աշնանը ալիքները սկսում են պատվիրել մոտ 70 սցենար, նախքան հունվարին տեղի ունեցող պիլոտների պատվերը։ Շատ դեպքերում հեռուստացանցը պատվիրում է հունվար-փետրվար ամիսներին շուրջ 20 պիլոտ նկարահանել։ Պիլոտների մեծ մասն արտադրվում է Լոս Անջելեսում կամ Նյու Յորքում, իսկ նկարահանումները սովորաբար տեղի են ունենում փետրվարի վերջից մինչև ապրիլի սկիզբ ընկած ժամանակահատվածում։

Պիլոտային եթերաշրջանի ընթացքում տեղի է ունենում դերերի համաև երկար և մրցակցային քասթինգ։ Այդպես, օրինակ, «Ընկերներ» սիթքոմի պիլոտի համար քասթինգ տնօրեն Էլի Քաները վերանայել է ավելի քան 1000 դերասանների ռեզյումեները, նախքան 75-ին լսումների համար ընտրելը։ Լսումները սովորաբար անցկացվում են մի քանի անգամ․ քասթինգ տնօրենի հետ; շոուի ստեղծողների հետ; արտադրող ստուդիայի ղեկավարության և պատվիրատու ալիքի հետ, որի որոշումը դերասանին վարձելու մասին միշտ առաջին տեղում է։

Նկարահանումներից և հետարտադրության փուլից հետո պիլոտը ներկայացվում է ալիքի և ստուդիայի ղեկավարության, ինչպես նաև որոշ դեպքերում և ֆոկուս խմբերի ակնարկի համար։ Սերիալի պատվիրման դեպքում նրա շնորհանդեսը տեղի է ունենում մայիսյան ափֆրոնտերում, որոնց ընթացքում ալիքը հայտարարում է շոուի տեղը իր աշնանային կամ կիսամյակային ժամանակացույցով։ Բացի այդ, ափֆրոնտերի ժամանակ տեղի են ունենում նախնական շնորհանդեսներ պոտենցիալ գովազդատուների, և հեռուստատեսային ցանցերը վաճառում են նախագծերի գովազդային ժամանակի մեծ մասը։ Ըստ վիճակագրության, երկար հաջողության շանսեր ունեն միայն 1-2 շոուներ մեկ տարվա ընթացքում ալիքով, իսկ մնացածը փակվում են։

Տարբերություն «առաջին դրվագից»
------------------------------

Պիլոտային դրվագը, որպես կանոն, նոր շոուի առաջին դրվագն է, որը ցուցադրվել է ստուդիայի ղեկավարների կողմից, որոնց այն ի վերջո վաճառվում է։

Հեռուստատեսային արդյունաբերությունն օգտագործում է այս տերմինը այլ կերպ, քան հեռուստադիտողների մեծամասնությունը։ Հեռուստադիտողները հաճախ պիլոտային են համարում առաջին սերիան, որը հասանելի է դարձել նրանց դիտման համար։ Սակայն դա միշտ չէ, որ ճիշտ է։ Օրինակ, «Բեյնի ներխուժումը» դրվագը «Սարա Ջեյնի արկածները» հեռուստասերիալի պիլատը չէ, քանի որ BBC-ն հաստատել է առաջին սերիաները մինչև նկարահանած կոնտենտը տեսնելը; հիմա դա հաճախ պիլոտային դրվագ է համարվում։

Երբեմն հանդիսատեսը շնորհում է «պիլոտ բառը» այն ստեղծագործությանը, որը ցուցադրում է այն կերպարների և իրավիճակների առաջին հայտնվելը, որոնք հետագայում դառնում է սերիալի կարևոր մաս՝ անգամ եթե այս աշխատանքը չէր ստեղծվում որպես հեռուստասերիալի պիլոտ։

Ծանոթագրություններ
------------------

1. ↑  Nocutt, Tamara-Lee. "A Survival Guide to Pilot Season". Backstage. Retrieved 2011 թ․ փետրվարի 2.
2. ↑  *Variety* defines «busted pilot»
3. 1 2  "The Math of a Hit TV Show". *The Wall Street Journal* (in անգլերեն). 2011 թ․ մայիսի 12. Retrieved 2015 թ․ ապրիլի 17.
4. ↑  Nocutt, Tamara-Lee. "A Survival Guide to Pilot Season" (in անգլերեն). Backstage. Retrieved 2011 թ․ փետրվարի 2.
5. ↑  Kolbert, Elizabeth (1994 թ․ ապրիլի 6). "Finding the Absolutely Perfect Actor: The High-Stress Business of Casting". *The New York Times*. Retrieved 2012 թ․ մայիսի 1.
6. 1 2  Kolbert, Elizabeth (1994 թ․ ապրիլի 6). "Finding the Absolutely Perfect Actor: The High-Stress Business of Casting". *The New York Times* (in անգլերեն). Retrieved 2012 թ․ մայիսի 1.
7. ↑  Lotz, Amanda D. (2007) *The Television Will Be Revolutionized*. New York, NY: New York University Press. p. 103-104
8. ↑  Chozick, Amy (2011 թ․ մայիսի 12). "The Math of a Hit TV Show". *The Wall Street Journal*. Retrieved 2011 թ․ մայիսի 12.
9. ↑  Lowry, Brian (2000 թ․ մայիսի 8). "The Saga of O.J.'s Last, Lost Pilot". *Los Angeles Times*. Retrieved 2011 թ․ ապրիլի 5.
10. ↑  Killingsworth, Melanie (2013 թ․ հունիսի 6). "Lost Girl: How 'Vexed' works as the perfect pilot".
11. ↑  Whedon, *Firefly: the complete series: "Train Job" commentary*, track 1
12. ↑  Cook, Benjamin. "Doing it for the Kids". *Doctor Who Magazine* (378) p. 37.
13. ↑  Criswell, Casey. "TV Review: *The Sarah Jane Adventures*". *Blog Critics Magazine*. 8 January 2007. Archived October 13, 2007, at the Wayback Machine.
14. ↑  "Various reviews of *Invasion of the Bane* at Behind the Sofa". Behindthesofa.org.uk. Արխիվացված է the original 2016 թ․ մարտի 4-ին. Retrieved 2016 թ․ մարտի 5. `{{cite web}}`: Unknown parameter `|dead-url=` ignored (`|url-status=` suggested) (help)
15. ↑  ""Love and the Happy Days" at". Sitcomsonline.com. Retrieved 2016 թ․ մարտի 5.
16. ↑  Pop Culture Addict interview with Erin Moran. Archived September 28, 2007, at the Wayback Machine.

Գրականություն
-------------

* *Վինսենթ Թերաս* Հեռուստատեսության պիլոտների հանրագիտարան, 1937-2012. — McFarland, 2013. — С. 380pp. — ISBN 9781476602493
* Գոլդբերգ, Լի (2015). *Չվաճառված հեռուստատեսային պիլոտներ, 1955-1989*. CreateSpace Independent Publishing Platform. 828pp. ISBN 9781511590679. `{{cite book}}`: Unknown parameter `|nopp=` ignored (`|no-pp=` suggested) (help)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4278331-8 |

 |